**Tájékoztatás a Polgármesteri Hivatal megváltozott ügyfélfogadásáról**

**Tájékoztatjuk a lakosságot, hogy a Polgármesteri Hivatalban 2020. március 26-tól visszavonásig személyes ügyfélfogadásra nincs lehetőség,** az ügyintézés e-mailen (onkormanyzat@taborfalva.hu) vagy elektronikus ügyintézés útján (cégkapu és e-papír) történik.

A beadványokat, kérelmeket a Polgármesteri Hivatal bejárata előtti postaládába kérjük elhelyezni.

A feltétlenül szükséges személyes iratátvételre a Polgármesteri Hivatal ügyfélszolgálati irodáján kerül sor.

Ügyintézők elérhetőek a 06-29-382-028- as telefonszámon.

**Anyakönyvi** kivonatok, hatósági bizonyítvány iránti kérelmek csak postai úton és ügyfélkapun keresztül nyújthatók be. Amennyiben ügyfélkapuval nem rendelkeznek, úgy a penztar@taborfalva.hu e-mail címre juttathatják el kérelmüket.

Ügyfélfogadás csak otthon történt születés és új haláleset bejelentése esetében van, az anyakönyvvezetővel történt előzetes telefonos időpontegyeztetés során.

**Esküvők megtartása a házasságkötőteremben kizárólag a menyasszony, a vőlegény és a közreműködő két tanú valamint az anyakönyvvezető részvételével történhet.**

**Akik a fentiekben meghatározott feltételekkel nem kívánnak az adott jegyzőkönyvben rögzített időpontokban házasságot kötni, jelezzék az anyakönyvvezetőnek írásban a 2381 Táborfalva, Köztársaság tér l. címen vagy a** penztar@taborfalva.hu **elektronikus levélcímen, aki lehetőséget biztosít a veszélyhelyzet megszűnése után más időpontban, a nagyobb létszámú szertartás megtartására.**

Új időpont egyeztetés csak a fenti feltételek elfogadása esetén lehetséges, amennyiben a házasságkötésre a veszélyhelyzet időtartama alatt kerülne sor.

Anyakönyvi ügyekben felvilágosítás, a 06 -29-382-028/107 telefonszámon kérhető.

**A Hivatal ajtaját ZÁRVA tartjuk. Kérjük, csengessenek, ha nyomtatványt kívánnak kérni.**

Kérjük, intézkedéseinket fogadják megértéssel!

Tisztelettel:
Nagy Andrásné, polgármester